О Б Щ И Н С К И   С Ъ В Е Т – Ч Е П Е Л А Р Е

Р  Е  Ш  Е  Н  И  Е

No 560
Взето с Протокол № 47 от  заседание на Общински съвет – Чепеларе, проведено на 30.08.2018 година.

ОТНОСНО: Приемане на Декларация в подкрепа на Районна прокуратура гр.Чепеларе
Общински съвет – Чепеларе, като изслуша предложението на Председателя на Общински съвет - Чепеларе и след станалите разисквания на основание чл. 21, ал.2 от Закона за местното самоуправление и местната администрация
Р   Е   Ш   И:


Общински съвет – Чепеларе приема Декларация със следния текст:
ДЕКЛАРАЦИЯ

ОТ: ОБЩИНСКИ СЪВЕТ – ЧЕПЕЛАРЕ

ДО:

ВИСШ СЪДЕБЕН СЪВЕТ

НА РЕПУБЛИКА БЪЛГАРИЯ

ДО:

ГЛАВЕН ПРОКУРОР

НА РЕПУБЛИКА БЪЛГАРИЯ

УВАЖАЕМИ ДАМИ И ГОСПОДА,


През месец юли 2018 година научихме от медиите, а след това ни бе потвърдено и от Ваша страна с изрично писмо, че е взето решение на Пленума на ВСС от 19.07.2018 г., съгласувано и с Министъра на правосъдието, за закриване на Районна прокуратура гр.Чепеларе и разкриване на нейно място на териториално отделение към Районна прокуратура гр.Смолян.


Преди вземане на решението Ви, не сте осъществили проучване и комуникация със засегната от решението общност от граждани – гражданите на община Чепеларе. Бе ни обърнато внимание и се запознахме с Докладите на Европейската комисия от 2017 година, касаещи съдебната реформа, чиито препоръки се накърняват от Решението Ви, тъй като се казва – липсва обсъждане и постигнато съгласие със засегната общественост.

Нямаме никаква официална информация за критериите по които сте приели, че Районна прокуратура гр.Чепеларе следва да се закрие. Явно е, че решението не съобразява и редица фактори от географски, икономически, туристически и демографски характер.


Взетото от Вас решение за закриване на Районна прокуратура гр.Чепеларе предизвика силно недоволство, възмущение и сериозни опасения сред гражданите та общината, вследствие на което вече е организиран и функционира в община Чепеларе Инициативен комитет, предприел и начертал серия от действия за защита срещу решението Ви.


Вземайки предвид всичко гореизложено, в качеството си на общински съветници, призвани да защитават интересите на избралите ги граждани, с настоящата декларация заявяваме, че се противопоставяме и изразяваме протест срещу решението на Пленума на ВСС от 19.07.2018 г, съгласувано и с Министъра на правосъдието,за закриване на Районна прокуратура гр.Чепеларе и разкриване на нейно място на териториално отделение към Районна прокуратура гр.Смолян.

Изразяваме надежда, че е налице възможност и ВСС ще преосмисли взетото решение, което ще бъде изцяло в интерес на правовата държава и гражданското общество. 

Общ брой на общинските съветници: 13

Гласували: 11
“ЗА” 11
“ПРОТИВ” 0

“ВЪЗДЪРЖАЛ СЕ” 0
                                                                                   ПРЕДСЕДАТЕЛ НА ОБЩИНСКИ








СЪВЕТ - Ч Е П Е Л А Р Е: ……………..







                                   /РОСИЦА ЧЕРПОКОВА/
